Orkusalan kolefnisjafnar starfsemi sína ásamt vinnslu orku úr eigin virkjunum . Orkusalan er eina orkufyrirtækið á almennum markaði sem kolefnisjafnar eigin vinnslu og því er kolefnisspor raforkunnar með tilliti til bindingar ekkert . Orkusalan hefur í samstarfi við Eflu verkfræðistofu haldið utan um þá losun sem við kemur starfsemi fyrirtækisins . Allur rekstur Orkusölunnar hefur frá upphafi verið kolefnisjafnaður með eigin skógrækt , en þar má telja akstur og flugferðir starfmanna innan - og utanlands ásamt daglegum rekstri virkjana og skrifstofa . Skógur Orkusölunnar bindur 122 tonn CO2 á ári Heildarlosun gróðurhúsalofttegunda frá rekstri fyrirtækisins árið 2019 . Binding kolefnis í Skeiðsfossskógi . Skeiðsfossskógur bindur rúmlega þrefalt magn losunar gróðurhúsalofttegunda frá rekstri Orkusölunnar . Frá því að Orkusalan var stofnuð hefur fyrirtækið ræktað skóg við Skeiðsfossvirkjun . Markmið skógræktarinnar er að rækta fjölnytjaskóg sem fellur vel að landinu . Skógurinn bindur kolefni , jafnar vatnsbúskap og eykur frjósemi jarðvegs . Svæðið er einnig nýtt til útivistar allan ársins hring með þeirri fjölbreytni og skjóli sem sem skógurinn gefur . Stærð skógræktarsvæðisins er 65 hektarar og þekur skógur Orkusölunnar 19 hektara og bindur 122 tonn CO2 á ári . Skógurinn bindur því um þrefalt magn þeirra losunar gróðurhúsalofttegunda sem fylgir rekstri fyrirtækisins . Orkusalan mun halda áfram að rækta skóginn á næstu árum og auka nýtingu skógræktarsvæðisins . Skógurinn okkar er að binda á við 610 ferðir í kringum landið á fólksbíl á hverju ári . Hvernig kolefnisjöfnum við eigin framleiðslu ? Þrátt fyrir að Orkusalan geti kolefnisjafnað rekstur fyrirtækisins með eigin skógrækt þá var einnig ákveðið að kolefnisjafna alla vinnslu frá eigin virkjunum . Vinnsla á rafmagni veldur mismikilli losun en öll okkar vinnsla kemur frá vatnsaflsvirkjunum sem eru með losun í lágmarki miðað við aðrar vinnsluaðferðir . Losun frá eigin vinnslu árið 2019 var 504 tonn CO2 . Þar sem skógurinn okkar bindur alla losun sem hlýst af rekstri Orkusölunnar og umfram það , þá nýtum við þá umfram bindingu til að jafna hluta af eigin vinnslu . Sú losun sem eftir stendur verður jöfnuð í samstarfi við Kolvið . Orkusalan mun á ári hverju kolefnisjafna alla losun gróðurhúsalofttegunda bæði vegna reksturs fyrirtækisins og vinnslu orkunnar . Virkjanir Orkusalan leggur ríka áherslu á samfélagslega ábyrgð í öllu sínu starfi og vill með því hafa jákvæð áhrif á allt umhverfi sitt og samfélagið í heild .